Marijampolės seniūnija

Marijampolės seniūnija – buvęs administracinis-teritorinis vienetas Marijampolės savivaldybės pietinėje dalyje, Suvalkijos etnografiniame regione. Centras – Marijampolė (seniūnijai nepriklausė). Geografija Marijampolės seniūnija buvo į rytus ir vakarus nuo Marijampolės, viena ilgiausių savivaldybėje, ją per vidurį skyrė Marijampolės miestas, nepriklausęs seniūnijai. Vakarinė jos dalis ribojosi su Vilkaviškio rajonu, rytinė – su Igliaukos seniūnija. Per seniūniją ėjo keliai A5 Kaunas–Marijampolė–Suvalkai ir A16 Vilnius–Prienai–Marijampolė , Kazlų Rūdos–Šeštokų geležinkelis. Pagrindinė upė – Šešupė, jos intakai Sūduonia ir Gulbinas. Pietrytinėje seniūnijos dalyje buvo Amalvo palios – botaninis-zoologinis draustinis. Prie Balsupių, užtvenkus Rausvę, tyvuliavo nemažas tvenkinys (18,4 ha), 4 mažesni tvenkiniai buvo Valavičiuose, Pasūduonėje ir Igliškėliuose. Istorija Įkurta 1995 m. vietoje Marijampolės apylinkės. 2024 m. liepos 31 d. seniūnija panaikinta, jos teritorija perduota Patašinės seniūnijai (rytinė, didesnioji dalis) ir Mokolų seniūnijai (vakarinė, mažesnioji dalis). Seniūnai Juozas Milius, 2006, 2022 m. Gyvenvietės Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis): Seniūnaitijos 2009 m. įkurtos 10 seniūnaitijų: Balsupių seniūnaitija: Balsupių k., Steiniškių k., Milčiškių k., Ožkasvilių k., Užkirčių k., Žydronių k.; Baraginės seniūnaitija: Baraginės k., Pietarių k., Adomiškių k., Kuktiškių k., Rudiškių k., Aleksandravo k., Dambraukos k., Medeliškių k., Kižių k., Užupių k., Skriaudučio k., Kuktų k., Geležinių k., Zuikiškių k., Čiuoderiškių k., Nendriniškių k.; Igliškėlių seniūnaitija: Igliškėlių k., Kancavos k., Ringovėlės k., Kermušinės k., Gudinės k., Bieliūniškių k., Bajarskų k., Bankavos k., Dambuvkos k., Pridotkų k., Patilčių k., Dambavos k., Pajiesio k., Padzenkavos k., Grabavos k.; Kumelionių seniūnaitija: Kumelionių k., Ungurinės k.; Meškučių seniūnaitija: Meškučių k., Ungurinės k.; Patašinės seniūnaitija: Patašinės k., Meškėnų k., Uosinės k., Panausupio k., Bukonių k., Putriškių k., Paluobiškių k.; Skaisčiūnų seniūnaitija: Skaisčiūnų k., Pabaigų k., Mikalinės k., Uosupio k., Paikiškių k.; Svetlicos seniūnaitija: Svetlicos k., Gulbiniškių k., Turgalaukio k., Skardupių k., Pacentų k.; Trakiškių seniūnaitija: Trakiškių k., Steponiškių k., Kirmėlinės k., Triobiškių k., Dybkalnio k.; Valavičių seniūnaitija: Valavičių k., Širvydų k., Siberijos k., Vidgirių k., Pasūduonio k. Šaltiniai